Ǹtondôbə nyé ai Mósɛs bân Áron nâ: “Byɛdán asǔb yā á dóan dwé á túb, Mósɛs á kə̄ dɔ́ woa á yób á mís mə́ Farawóŋ. 9Lâyi tsaman anə́ ḿbūlúg á ńnam Égîptɛn ósə, lə́ ngakə lâbonde bikɛ̌l yā byáfug məvín á nyɔ́l bod ai tsíd yā ńnam Égîptɛn ósə.” 10Ńdɔ̄ bə́ ngánɔŋ asǔb yā ndóan bə́ kə́ kwī ábə Farawóŋ, ńdɔ̄ Mósɛs a ngáwoa dɔ́ á yób lə́ ngabonde bikɛ̌l yā byáfug məvín á nyɔ́l bod ai tsíd. 11Miǹgəngáŋ myá ndzí kīg fə bǐ ngul yǎ myávəgan ai Mósɛs, ai bíkɛl bí ngákúban bɔ́ á nyɔ́l, dzam də́dā anə́ Égîptɛn bə́sə bəvɔ́g. 12Və ńdɔ Ǹtondôbə a ngáfɛd ǹnə́m Farawóŋ á kə́lɛd, ńdɔ a ndzí kig vógolo Mósɛs bân Áron, anə́ Ńtondôbə a ngádzó.